'தக்கான் போனான் வனம்' என்னும் தகையும் உணர்ந்தார்; - மிகை ஆவி அக் காலத்தே அகலுமோ, அவதி என்று ஒன்று உளதானால்? 84 மக்களின் வருத்தத்தை வசிட்டன் ஆற்றுதல் மன்னற்கு அல்லார்; வனம்போன மைந்தற்கு அல்லார்; வாங்க அரிய இன்னல் சிறையின் இடைப்பட்டார், இருந்தார்; நின்ற அருந்தவனும், 'உன்னற்கு அரிய பழிக்கு அஞ்சி அன்றோ ஒழிந்தது யான்?' என்று, பன்னற்கு அரிய பல நெறியும் பகர்ந்து, பதைப்பை நீக்கினான். 85 வெள்ளத்திடை வாழ் வட அனலை அஞ்சி வேலை கடவாத